EkBass/fiwiki-20250220-pages-articles huggingface dataset:
Liittopankki

Liittopankki oli vuosina 1920–1931 toiminut suomalainen liikepankki. == Suomen Liittopankki Osakeyhtiö 1920–1924 == Suomen Liittopankki Osakeyhtiö (ruots. Aktiebolaget Unionbanken i Finland) syntyi, kun Wasa Aktie Bank, Turun Osakepankki ja Landtmannabanken sulautuivat vuonna 1920. Pankin keskushallintoneuvoston puheenjohtajaksi tuli Gustaf Mannerheim. Kolmen pankin fuusion ajatus oli yhdistää voimavarat, järkeistää sivukonttoriverkostoa ja säästää menoja. Suunnitelmat eivät kuitenkaan toteutuneet. Liittopankin osat toimivat kukin tahoillaan kuten ennenkin niin, että jokaisella oli omat johtajansa ja pääkonttorinsa. Suomen Liittopankki joutui vaikeuksiin jo heti ensimmäisenä toimintavuonnaan. Se johtui siitä, että pankki oli syntynyt kolmen suhteellisen heikon pankin yhdistyessä. == Liittopankki Osakeyhtiö 1924–1931 == Suomen Liittopankin ongelmien ratkaisuksi vanha pankki päätettiin lopettaa ja perustaa sen tilalle uusi. Liittopankki Osakeyhtiö (ruots. Aktiebolaget Unionbanken) perustettiin vuonna 1924 siten, että kolmella vanhalla Liittopankin osakkeella sai yhden uuden pankin osakkeen. Uutta pääomaa kerättiin lisäksi 40 %. Gustaf Mannerheim jatkoi uuden pankin hallintoneuvoston puheenjohtajana. Vuonna 1928 Liittopankkiin yhdistettiin vuonna 1917 perustettu Etelä-Suomen Pankki Oy, jonka rasitteena olivat Hella Wuolijoen omistamalle Aunuksen Puuliike O.Y.:lle myönnetyt luotot. Helsingissä pääkonttoriaan pitäneen Liittopankin osakepääoma oli 100 miljoonaa markkaa ja sillä oli 60 sivukonttoria. Pankille valmistui 1929 Helsinkiin Keskuskatu 5:een uusi arkkitehti Pauli E. Blomstedtin suunnittelema pääkonttorirakennus. Liittopankin talon kolmessa ylimmässä kerroksessa sijaitsi 116 huoneen hotelli Carlton.Eurooppalainen suurhotelli Helsingissä, Helsingin Sanomat, 08.09.1929, nro 242, s. 7, Kansalliskirjaston digitaaliset aineistot. Viitattu 07.09.2024 1930-luvun lamakauden aikana Liittopankki ajautui vaikeuksiin luottotappioiden vuoksi. Tappioita syntyi erityisesti Aunuksen Puuliikkeestä. Pelastuakseen Liittopankki sulautui vuonna 1931 osaksi Helsingin Osakepankkia (HOP).Blomstedt, s. 327 HOP avasi oman pääkonttorinsa Liittopankin talossa. Helsingin Osakepankki siirtyi 1986 kaupalla Suomen Yhdyspankin (SYP) hallintaan. == Pörssihistoria == Suomen Liittopankin osakkeet noteerattiin Helsingin pörssissä vuosina 1921–1924. Seuraajayhtiön Liittopankki Osakeyhtiön osakkeet noteerattiin vuosina 1924–1931. ==Lähteet== *Pörssitieto *Project Runeberg: Pieni Tietosanakirja. Otava 1925-1928 === Viitteet === == Aiheesta muualla == * Virtuaalinen arkkitehtuurikävely: P. E. Blomstedtin Liittopankki Luokka:Entiset suomalaiset pankit Luokka:Entiset suomalaiset pörssiyhtiöt
Kauhun yö

Kauhun yö () on vuonna 1985 ensi-iltansa saanut kauhuelokuva, jonka on ohjannut Tom Holland. Elokuva mukailee vampyyriperinnettä modernissa kaupunkiympäristössä. Esimerkiksi uskomus vampyyrin peilikuvattomuudesta esitetään diskon tanssilattian peileistä. Elokuvassa on parodia- ja komedia- aineksia. Elokuvalle tehtiin jatko-osa Kauhun yö 2 vuonna 1988. Sen ohjasi Tommy Lee Wallace. Ensimmäisestä elokuvasta tehtiin uusi versio 2011, ja sen nimeä ei ole suomennettu. == Juoni == Elokuva kertoo Charley-nimisestä nuorukaisesta, jonka naapuriin muuttaa kaksi outoa miestä. Pian Charley huomaa, kuinka naapurissa alkaa tapahtua murhia, ja pian hän saakin selville, että toinen miehistä on vampyyri. Charley ilmoittaa tästä poliisille, mutta ei pysty todistamaan mitään murhista. Vampyyri päättääkin kostaa Charleylle tämän sekaantumisen hänen asioihinsa. Vampyyri onnistuu sieppaamaan Charleyn tyttöystävän ja Charley tajuaa, että hänen on toimittava nopeasti tämän pelastamiseksi. Charley ei kuitenkaan joudu kohtaamaan vampyyria yksin, sillä hän saa apua, vaikkakin pelokasta ja vastahakoista, omassa TV-show’ssaan vampyyrintappajaa esittävältä Peter Vincentiltä. Keinot ovat perinteisiä, mutta Vincent itse pitää niitä vain katsojia varten esitettävinä temppuina. Vampyyri toteaakin, että ristillä ei ilman uskoa ole mitään merkitystä eikä vaikutusta hänen kaltaisiinsa. == Näyttelijät == == Vastaanotto == Helsingin Sanomien Mikael Fränti kirjoitti, että Kauhujen yö ”on kirjoitettu miinus 8-vuotiaan aivoilla, vaikka se on kielletty kaikilta alle 18-vuotiailta”. Huolestuttavana hän piti seksuaalista piilovaikuttamista: päävampyyrit esitellään naisia vihaavina homoina. Video-oppaassa vuodelta 1994 Harri Närhi kuvasi Kauhun yötä hengettömäksi kauhukomediaksi mutta antoi sille silti kolme tähteä viidestä, mikä vastaa sanallista arviota ”hyvä”. Elitisti- verkkosivuston Jari Mustonen kertoo elokuvan modernisoineen klassisen vampyyrielokuvan kuvaston verevillä erikoistehoistella. Hän näkee Kauhun yön väliteoksena, jonka kautta lajityyppi siirtyi klassisesta vampyyrielokuvasta kohdi modernimpaa kerrontaa. Elokuvalle hän antaa kolme ja puoli tähteä. == Lähteet == == Aiheesta muualla == * Luokka:Vampyyrielokuvat Luokka:Vuoden 1985 yhdysvaltalaiset elokuvat Luokka:Tom Hollandin ohjaamat elokuvat Luokka:Yhdysvaltalaiset nuortenelokuvat Luokka:Yhdysvaltalaiset kauhukomediat Luokka:Yhdysvaltalaiset independent-elokuvat Luokka:Columbia Picturesin elokuvat
Ilek

Ilek ( eli Ilek ja eli Jelek tai Jelik) on Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston eteläpuolisella arolla. Joen alajuoksu toimii samalla Venäjän ja Kazakstanin valtionrajana, jossa Venäjän puolella on Orenburgin alue ja Kazakstanissa Aqtöben alue. Joki on hyvin saastunut. == Maantietoa == === Pääuoma === Joen lähteet sijaitsee Mulodžaryn kukkuloiden luoteisrinteillä (). Se virtaa alavalla tasankoalueella ja sen uomalla on virtaamatilanteesta riippuen joko kapea uoma tai laaja tulvauoma. Kapea uoma on jyrkkärinteinen ja yläjuoksulla se on 20–30 metriä leveä ja alajuoksulla 150–170 metriä leveä. Tulvauoma on yläjuoksulla 500 metriä ja alajuoksulla 3–4 kilometriä leveä. Tulvan suuren virtaaman vuoksi tulvauomaan on kehittynyt lukuisia sivu-uomaia sekä järviä ja lampia . Aqtöben kaupungin yläpuolella joki on padottu lähes 20 kilometriä pitkäksi patoaltaaksi . Keskijoksulla sijaitsee vielä Sol-Iletskin kaupunki. Ilek yhtyy Uraljokeen sen eteläpuolelta noin 1 085 kilometriä Uralin Kaspianmeren suistosta ja joen yhtymäkohdassa olevaa taajamaa kutsutaan myös nimellä Ilek. === Sivujoet === Joella on 75 sivujokea , joista Iso Tšobda kulkee pääuomansa rinnalla koko pituudensa verran. Taulukossa on lueteltu suurimmat suurimmat sivujoet (osa tiedoista puuttuvat): yhtyy Ilekiin (km suusta) nimi nimi () nimi () pituus (km) valuma-alue (km²) lähde 96 Malyi Pestšanka Малый Песчанка 24 1 103 Bolšoi Pestšanka Большой Песчанка 47 1 184 Bolšoi Tšobda Большой Хобда 255 14700 1 222 Vetljanka Ветлянка 43 1 244 Elšanka Елшанка 41 1 254 Karabutak Карабутак 20 1 347 Tamdji Тамды 42 1 Lähteet: 1 = == Vuodenajat ja virtaamat == Joen alajuoksu sijaitsee aron reunalla ja sen latva-alueet puoliaavikon reunalla. Ilmasto on mannermainen, joten kesäisin sataa hyvin vähän. Joen vesi on pääasiassa peräisin lumesta, jotka kertyy talvella ja joka sulaa keväällä tuottaen suuren vesimäärän. Tulvat leviävät laajalle alueelle, koska joen tulvatasanko on alavaa aluetta. Kesällä joen virtaama on pieni ja vesi on silloin hyvin matalalla. Vuoden keskimääräinen virtaama on 39,8 m³/s Chilikin kohdalla, joka sijaitsee 112 kilometriä joensuusta. Jokilaaksossa kasvaa paikoin pensaista ja lehtipuista muodostuvia metsköitä, vaikka äyräiden ulkopuolella pääosan muodostaa arokasvillisuus. Joki jäätyy marraskuun lopulla ja jäät lähtevät huhtikuun loppupuolella. IlekRiver10.jpg|Joen uoma lokakuussa 2010 Sol-Iletskista alajuoksulle Пойма реки Илек в конце сентября - panoramio.jpg|Joen tulvatasankoa aron keskellä Sol-Iletskin alueella Илек вверх по течению - panoramio (8).jpg|Tyypillistä rantakasvillisuutta elokuussa 2010 == Huomautukset == == Lähteet == == Aiheesta muualla == Luokka:Orenburgin alueen joet Luokka:Kazakstanin joet Luokka:Uraljoen vesistö
1984 (albumi)

1984 (myös tunnettu roomalaisin numeron kirjoitettuna MCMLXXXIV) on yhdysvaltalaisen hard rock -yhtye Van Halenin kuudes studioalbumi. Albumi ylsi kakkoseksi Billboard 200 -listalla. Suureksi hitiksi nousi jo singlenä julkaistu ”Jump”, joka oli Billboard Hot 100 -listan ykkösenä peräti viisi viikkoa. Toinen suuri hitti on vauhdikas ”Panama”. Vastoin yleistä käsitystä ”Panama” ei käsittele tämän nimistä autoa vaan stripparia, jonka David Lee Roth tapasi aikoinaan Arizonassa. Muita tunnettuja kappaleita ovat ”Hot for Teacher” ja ”I’ll Wait”. Hiteistä ”Jump”, ”Panama” ja ”Hot for Teacher” tehtiin myös Van Halenin ensimmäiset musiikkivideot. Albumi on käytännössä täysin Edwardin ja Donn Landeen käsialaa. Albumi on suuri myyntimenestys, ja siitä tuli yhtyeen toiseksi myydyin albumi. Albumia mainostava kiertueen keikat olivat loppuunmyytyjä, ja koko maailmankiertue oli tähän mennessä yhtyeen tuottoisin. Albumi on myynyt Yhdysvalloissa kymmenkertaista platinaa eli yli 10 miljoonaa kappaletta. ==Kappaleet== # # # # # # # # # Avausraita ”1984” on instrumentaali. Kappale rakentuu Michael Anthonyn hyvin erikokoisen bassosooloilun ympärille. Anthony soittaa silloin tällöin kappaletta livekeikoilla oman bassosoolonsa aikana. == Kokoonpano == ===Van Halen=== *David Lee Roth - laulu *Eddie Van Halen - kitara, kosketinsoittimet *Michael Anthony - basso *Alex Van Halen - rummut ==Albumi== Vuosi Lista Sijoitus 1984 The Billboard 200 2 ==Singlet== Vuosi Single Lista Sijoitus 1984 "Jump" The Billboard Hot 100 1 1984 "Jump" Mainstream Rock Tracks 1 1984 "Jump" UK singles 7 1984 "Jump" Hot Dance Music/Club Play 17 1984 "I'll Wait" The Billboard Hot 100 13 1984 "I'll Wait" Mainstream Rock Tracks 7 1984 "Panama" The Billboard Hot 100 13 1984 "Panama" Mainstream Rock Tracks 3 1984 "Hot for Teacher" The Billboard Hot 100 56 1984 "Hot for Teacher" Mainstream Rock Tracks 34 ==RIAA:n sertifikaatit== *Kultaa: 12. maaliskuuta 1984 *Platinaa: 12. maaliskuuta 1984 *Multi-Platinaa: **22. lokakuuta 1984 (4x) **23. tammikuuta 1985 (5x) **1. heinäkuuta 1987 (6x) **11. heinäkuuta 1994 (7x) **8. elokuuta 1996 (8x) *Timanttia: 8. helmikuuta 1999 Luokka:Vuoden 1984 albumit Luokka:Van Halenin albumit
Fernando Sucre

Fernando Sucre on Amaury Nolascon esittämä kuvitteellinen hahmo televisiosarjassa Pako. Sucre on mukana sarjassa pilottijaksosta saakka. == Taustaa == Sucre on kotoisin Puerto Ricosta. Hän kasvoi Chicagossa, jossa hän välillä rikkoi lakia. Tämän takia hänen äitinsä lähetti Sucren New Yorkiin sukulaisen luokse kasvamaan. Siellä hän löysi vakituisen työn varastolla ja naisystävänsä Maricruz Delgadon. == Pako == Sucre on Michael Scofieldin sellikaveri Fox Riverin vankilan sellissä nro. 40. Sucresta ja Michaelista tulee vankilassa erittäin hyviä ystäviä. Tämä näkyy jälkeenpäinkin, kun Michael pelastaa Sucren hengen ja he tekevät yhteistyötä koko sarjan ajan. Sucre saa myös lapsen sarjan kolmannella tuotantokaudella Maricruzin kanssa. == Aiheesta muualla == * Fernando Sucre Prison Break Wikissä Luokka:Pako- sarjan hahmot Luokka:Kuvitteelliset rikolliset
Landtmannabanken

Landtmannabanken Aktiebolag oli Suomessa vuosina 1909–1920 toiminut liikepankki, joka keskittyi tarjoamaan lyhytaikaisia luottoja ruotsinkieliselle maanviljelijäväestölle. Pankin toiminta alkoi 18.7.1910. Pääkonttori oli Helsingissä. Pankilla oli noin 30 sivukonttoria, lähinnä ruotsalaisalueilla. Landtmannabankenin osake noteerattiin Helsingin pörssissä vuosina 1912–1920. Landtmannabanken, Vaasan Osake-Pankki ja Turun Osakepankki fuusioitiin vuonna 1920 Liittopankki-nimiseksi pankiksi. ==Lähteet== * Pörssitieto: Landtmannabanken Aktiebolag === Viitteet === Luokka:Entiset suomalaiset pankit Luokka:Entiset suomalaiset pörssiyhtiöt
Ford GT40

Ford GT40 on Fordin automalli, jolla on voitettu Le Mansin 24 tunnin ajot neljä kertaa peräkkäin vuosina 1966-69. Ford GT40 kehitettiin Henry Ford II:n määräyksestä, sillä Fordin oli tarkoitus ostaa Ferrari. Fordin epäonneksi Enzo Ferrari vetäytyi kaupasta viime hetkellä saatuaan taloudellista tukea Fiatilta. Henry Ford suuttui, ja hän halusi rakentaa auton, joka voittaisi joka ikisen Ferrarin kilpa-ajossa. Auto nimettiin GT40:ksi, sillä sen korkeus oli vain 40 tuumaa (noin 1 metri). Vuonna 2005 mallista alettiin tehdä GT -retroversiota. ==Lähteet== == Aiheesta muualla == GT40 Luokka:1960-luvun autot
Ford Mondeo

Ford Mondeo on Fordin vuodesta 1993 lähtien valmistama ylemmän keskiluokan automalli, joka esiteltiin Euroopassa Ford Sierran seuraajaksi. Aasiassa ja Oseaniassa malli korvasi Ford Telstarin. Nimi Mondeo tulee latinankielisestä sanasta mundus, joka tarkoittaa maailmaa. == Ford Mondeo I (1993–2000) == == Ford Mondeo II (2000–2007) == == Ford Mondeo III (2007–2014) == == Ford Mondeo IV (2014–2022) == == Ford Mondeo V (2022–) == == Aiheesta muualla == Mondeo Luokka:D-segmentin autot
The Sweet Escape (kappale)

”The Sweet Escape” on poplaulaja Gwen Stefanin vuonna 2007 ilmestynyt single. Kappaleella esiintyy myös R&B-artisti; Akon. Single julkaistiin vuonna 2006 ilmestyneeltä albumilta The Sweet Escape. Kappale menestyi hyvin singlelistoilla nousten Bulgarian, Uuden-Seelannin, Kroatian, Slovenian ja Euroopan singlelistojen kärkisijalle. Suomen virallisella singlelistalla se oli parhaimmillaan yhdeksännellä sijalla. == Musiikkivideo == Kappaleen musiikkivideon on ohjannut Joseph Kahn. Videolla Gwen Stefani on kultaisessa sellissä haaveillen sieltä karkaamisesta. == Singlen versiot == Australian CD single # The Sweet Escape (Album Version) # Hollaback Girl (Harajuku Lovers Live version) # Wind It Up (Robots to Mars remix) # The Sweet Escape (Video) USA CD single # The Sweet Escape (Album Version) # The Sweet Escape (Konvict remix) # Hollaback Girl (Harajuku Lovers Live version) # Wind It Up (Robots to Mars remix) # The Sweet Escape (Video) Luokka:Vuoden 2006 kappaleet Luokka:Gwen Stefanin kappaleet Luokka:Akonin kappaleet
Morrigan

Morrigan voi tarkoittaa seuraavia asioita: * Morrigán, jumalatar kelttiläisessä mytologiassa * Morrigan, saksalainen black metal -yhtye * Morrigan Aensland, hahmo Capcomin videopelisarjasta Darkstalkers. * Morrigan (Dragon Age:Origins), hahmo Biowaren videopelisarjasta Dragon Age.
Unilateralismi

Unilateralismi tarkoittaa yksipuolisuuteen pohjautuvaa menettelyä poliittisessa toiminnassa. ==Yleismääritelmät== Unilateralismin käsitteelle on esitetty useita hiukan erilaisia yleismääritelmiä. Yksinkertaisimman yleismääritelmän mukaan unilateraalinen toiminta tarkoittaa sitä, että siihen osallistuu vain yksi valtio. Joidenkin tutkijoiden mukaan unilateraalista toimintaa on sekin, jos vahvan johtajavaltion mukana on muitakin valtioita, mutta ne ovat sivuosassa. Tällainen työnjako oli esimerkiksi Yhdysvaltain johtamassa Irakin sodassa vuonna 2003. Toisen määritelmän mukaan unilateralismi tarkoittaa valtion toimintaa omien kapeiden etujensa ajamiseksi, ottamatta huomioon muita valtioita. Selkein esimerkki on se, kun valtio toimii vastoin kaikkien muiden valtioiden toiveita, joskin tämä on harvinaista kansainvälisessä politiikassa. Tämän määritelmän mukaan valtion toiminta yksinäänkään ei ole unilateraalista silloin, kun muut valtiot hyväksyvät sen. Kolmannen määritelmän mukaan unilateralismilla tarkoitetaan sitä, kun valtio toimii kertomatta siitä etukäteen muille valtioille. Neljännen yleismääritelmän mukaan unilateralismi tarkoittaa sitä, kun valtio ei noudata ulkopolitiikassaan kansainvälisten instituutioiden toiveita, tai kun se vetäytyy instituutioista, kuten tekemistään kansainvälisistä aserajoitussopimuksista, tai jättää sopimuksia ratifioimatta. ==Erikoismääritelmät== Kansainvälisessä talouspolitiikassa unilateralismilla voidaan tarkoittaa sitä, että valtio luopuu syrjimättömyysperiaatteesta ulkomaankaupassaan. Toinen unilateralismin merkitys talouspolitiikassa on aggressiivinen voimankäyttö myönnytysten saamiseksi talousneuvotteluissa heikomman valtion kanssa. Turvallisuuspolitiikassa unilateralismilla on tarkoitettu ensinnäkin sitä, kun valtio toimii sotilaallisesti ilman muiden valtioiden tukea. Joidenkin tutkijoiden mukaan unilateralismiksi voidaan kutsua myös sellaisia sotilaallisia operaatioita, joissa joukot ja resurssit tulevat pääasiassa yhdeltä valtiolta, joka myös johtaa operaatiota. Toinen unilateralismin merkitys turvallisuuspolitiikassa on operaatio, jolla ei ole kansainvälisen instituution, kuten Yhdistyneiden kansakuntien, valtuutusta tai tukea, sillä kansainvälisen lain mukaan sotilaallisen voiman käyttö muuhun kuin hyökkäyksen torjumiseen vaatii YK:n valtuutuksen. ==Esimerkkejä== Yhdysvallat on nostettu esimerkiksi maasta, joka on usein harjoittanut unilateralismia ulkopolitiikassaan, esimerkiksi George W. Bushin presidenttikaudella. == Katso myös == * Multilateralismi * Suvereniteetti == Lähteet == Luokka:Kansainvälinen politiikka Luokka:Politiikan tutkimuksen teoriat
Wind It Up

”Wind It Up” on poplaulaja Gwen Stefanin single, joka julkaistiin vuoden 2006 loppupuolella ennen albumia The Sweet Escape. Kappale sisältää jodlausta ja katkelman ”The Lonely Goatherd” -kappaleesta. Kappaleella laulaa myös Pharrel Williams. ”Wind It Up” kirjoitettiin alun perin Stefanin L.A.M.B.-muotinäytökseen, eikä sitä ollut tarkoitus julkaista The Sweet Escape -albumilla. == Listasijoitukset == Kappale nousi singlelistojen ykkössijalle Uudessa-Seelannissa, Bulgariassa ja Kroatiassa. Suomen virallisella singlelistalla se oli parhaimmillaan kuudennella sijalla. == Musiikkivideo == Kappaleen musiikkivideon on ohjannut Sophie Muller. Videolla voi nähdä useasti G-kirjaimen, joka on Stefanin etunimen alkukirjain. == Singlen versiot == Pohjois-Amerikka 12″ vinyyli # Wind It Up # Wind It Up (original Neptunes mix) # Wind It Up (instrumental) UK/Eurooppa 12″ vinyyli # Wind It Up # Wind It Up (original Neptunes mix) # Wind It Up (instrumental) # Wind It Up (original Neptunes instrumental) UK/Eurooppa CD Single # Wind It Up # Wind It Up (original Neptunes mix) Luokka:Vuoden 2006 kappaleet Luokka:Gwen Stefanin kappaleet
Morrigán

Morrigán (”Aavekuningatar”) on Irlannin kelttien sodan, taistelun ja hedelmällisyyden jumalatar. Hän kuuluu sodan jumalattarien ryhmään, jonka muut jäsenet ovat Nemhain, Badbh ja Macha. Nämä kaikki esiintyvät sekä yksittäisen että kolminaisen jumalan hahmossa, ja kaikkia yhdistää sotaisuus ja seksuaalinen voima.Green 1997, s. 154 Morrigán on muodonmuuttaja, joka usein saattaa muuttua korpiksi tai varikseksi . Taisteluun lentävä hurjistunut Morrigán muistuttaa jonkin verran Skandinavian mytologian valkyrioita. Hän on myös ennustaja, joka varoittaa sankareita tai jumalia tulevista uhkista ja neuvoo heitä. Morrigán kuuluu Tuatha Dé Danann -jumalten heimoon, ja hän auttaa loitsuillaan kansaansa lyömään firbolgit ja myöhemmin fomorit. Morrigán esiintyy myös Cuchulainnista kertovissa tarinoissa. Jumalatar näyttäytyy Ulsterin sankarille nuorena ja kauniina tyttönä ja tarjoaa miehelle rakkauttaan. Cuchulainn torjuu jumalattaren, jolloin Morrigán hyökkää Cuchulainnin kimppuun erilaisten eläinten hahmossa. Cuchulainn voittaa kuitenkin Morrigánin. Sen jälkeen Morrigán näyttäytyy Cuchulainnille lehmää lypsävänä vanhana eukkona ja tarjoaa miehelle maitoa. Cuchulainn juo maidon ja siunaa eukkoa, jolloin Morrigán parantuu taistelussa saamistaan haavoista. Myöhemmin Morrigán lentää korppina Cuchulainnin olkapäälle, kun tämä on lähellä kuolemaa. == Lähteet== *Miranda J. Green: Dictionary of Celtic Myth and Legend. Thames & Hudson 1997. ISBN 0-500-27975-6 ===Viitteet=== Luokka:Kelttiläiset jumalat Luokka:Sodan jumalattaret
Howard Pyle

Howard Pyle (5. maaliskuuta 1853 Wilmington – 9. marraskuuta 1911 Firenze) oli yhdysvaltalainen kuvittaja, taidemaalari ja kirjailija. Pyle teki kirjoja pääasiassa lapsille ja nuorille. Hänen tunnetuimpia teoksiaan ovat vuonna 1883 julkaistu The Merry Adventures of Robin Hood ja postuumisti julkaistu Howard Pyle's Book of Pirates. Pyle opiskeli New Yorkin Art Students League –koulussa, jossa hän herätti huomiota Albrecht Dürerin tyylin mukaan tehdyillä viivapiirustuksillaan. Pylen vuosisadan vaihteessa tekemät lehti- ja kirjankuvitukset kuuluvat art nouveau -aikakauden parhaisiin. Lastenkirjoissaan Pyle kirjoitti omia tarinoitaan lapsille sekä kertoi uudelleen klassisia vanhoja satuja. Monet Pylen satukirjat ovat klassikkoja niiden elävien ja historiallisesti tarkkojen kuvitusten ansiosta. Myöhemmällä iällään Pyle maalasi muraalimaalauksia, muun muassa vuonna 1906 The Battle of Nashville -muraalin Minnesotan St. Paulin State Capitol -rakennukseen. Pyle matkusti Italiaan opiskellakseen vanhojen mestarien taidetta ja kehittyäkseen maalarina, mutta kuoli kesken matkansa Firenzessä vuonna 1911. Pyle oli myös merkittävä opettaja. Vuonna 1894 hän alkoi opettaa kuvittamista Drexel Institute of Art, Science and Industryssa, nykyisessä Drexel Universityssä. Vuonna 1900 Pyle perusti taidekoulun, Brandywine Schoolin, jossa opiskelivat muun muassa Maxfield Parrish ja N. C. Wyeth. == Pylen kirjoja == * The Merry Adventures of Robin Hood (1883) * Otto of the Silver Hand (1888) * Jack Ballister’s Fortunes (1895) * Pepper & Salt (1886) * The Wonder Clock (1888) * The Garden Behind the Moon (1895) * The Story of King Arthur and His Knights (1903) * The Story of the Champions of the Round Table (1905) * The Story of Sir Launcelot and His Companions (1907) * The Story of the Grail and the Passing of King Arthur (1910) * Howard Pyle's Book of Pirates (1921, kokoelma aiemmin julkaistuja kuvituksia) == Lähteet == Luokka:Yhdysvaltalaiset taiteilijat Luokka:Vuonna 1853 syntyneet Luokka:Vuonna 1911 kuolleet Luokka:Yhdysvaltalaiset kuvittajat
Boat Trip – kuuma sinkkuristeily

Boat Trip – kuuma sinkkuristeily () on 2002 ensi-iltansa saanut yhdysvaltalainen komediaelokuva, jonka on ohjannut Mort Nathan. Elokuvan pääosissa ovat Cuba Gooding Jr. ja Horatio Sanz. == Rooleissa == Luokka:Vuoden 2002 yhdysvaltalaiset elokuvat Luokka:Yhdysvaltalaiset komediaelokuvat Luokka:Elokuvat seksuaali- ja sukupuolivähemmistöistä Luokka:Elokuvat merenkulusta
Owen Chamberlain

Owen Chamberlain (10. heinäkuuta 1920 – 28. helmikuuta 2006) oli yhdysvaltalainen fyysikko.Nobelprize.org Hän oli professori Kalifornian yliopiston Berkeleyn kampuksella vuodesta 1948 lähtien. Hän sai Emilio Segrèn kanssa vuonna 1959 Nobelin fysiikanpalkinnon antiprotonin löytämisestä. == Elämäkerta == Chamberlain opiskeli fysiikkaa Kalifornian yliopistossa, mutta opinnot keskeytyivät toisen maailmansodan takia. Hän liittyi Manhattan- projektiin, jonka tehtävänä oli kehittää Yhdysvalloille ydinase. Tässä projektissa hän työskenteli yhdessä Emilio Segrèn kanssa sekä Berkeleyssä että Los Alamosissa. Vuonna 1946 sodan päätyttyä Chamberlain jatkoi opintojaan Chicagossa Enrico Fermin ohjauksessa. Chamberlain vastaanotti tohtorin arvon Chicagon yliopistossa vuonna 1949. Vuonna 1948 Chamberlain palasi Berkeleyyn, jossa hän keksi yhdessä Segrèn kanssa antoprotonin, mistä he saivat Nobelin fysiikanpalkinnon 1959. Chamberlain oli myös poliittisesti aktiivinen toimien rauhantyössä ja puhuen Vietnamin sotaa vastaan. Hän oli vaatimassa kolmen poliittisista syistä vangitun neuvostoliittolaisen fyysikon – Saharovin, Orlovin ja Sharanskyn – vapauttamista. 1980-luvulla hän oli perustamassa ydinaseiden vastaista liikettä. Chamberlain opetti Berkeleyssä vuoteen 1989 asti, ja kuoli Parkinsonin taudin komplikaatioihin vuonna 2006. ==Lähteet== Luokka:Nobelin fysiikanpalkinnon saajat Luokka:Yhdysvaltalaiset fyysikot Luokka:Vuonna 1920 syntyneet Luokka:Vuonna 2006 kuolleet
Ernest Orlando Lawrence

Ernest Orlando Lawrence (8. elokuuta 1901 – 27. elokuuta 1958) oli yhdysvaltalainen fyysikko. Vuonna 1939 hän sai Nobelin fysiikanpalkinnon syklotronin rakentamisesta ja keinotekoisten radioaktiivisten alkuaineiden keksimisestä. ==Ura ja saavutukset== Lawrence syntyi Cantonissa Etelä-Dakotan osavaltiossa vuonna 1901. Hän suoritti vuonna 1925 tohtorin tutkinnon Yalen yliopistossa fysiikan alalta. Myöhemmin hän toimi professorina Kalifornian yliopiston Berkeleyn yksikössä. Lawrence sai idean syklotronista vuonna 1929 ja mainitsi laitteesta tiedejulkaisu Sciencessa. Ensimmäinen syklotroni valmistettiin vuonna 1930, jolloin ionin energia laitteessa saavutti 13 000 eV. Seuraavana vuonna rakennettiin toinen kiihdytin, jossa kiihdytettävän protonin energia saavutti jo 1,2 MeV. Syklotronin avulla Lawrence tuotti isotooppeja, joita voitiin käyttää lääketieteellisessä tutkimuksessa. Toisen maailmansodan aikana Lawrence työskenteli Manhattan-projektin parissa, jolloin hän onnistui erottamaan uraanin isotooppeja. Ernest Lawrencen kunniaksi on nimetty tutkimuslaitos Lawrence Berkeley National Laboratory ja järjestysluvultaan 103 oleva alkuaine nimeltä lawrencium. ==Lähteet== == Aiheesta muualla == Luokka:Nobelin fysiikanpalkinnon saajat Luokka:Yhdysvaltalaiset fyysikot Luokka:Vuonna 1901 syntyneet Luokka:Vuonna 1958 kuolleet Luokka:Seulonnan keskeiset artikkelit
Justo Gallego Martínez

thumb|250px|Don Justo katedraalin katolla vuonna 2003 saksalaisen taiteilijan Ulrich Brinkhoffin kanssa right|thumb|Justo Gallego Martínezin katedraali. Mejorada del Campo, Madrid, Espanja. 2005. Justo Gallego Martínez (20. syyskuuta 1925 – 28. marraskuuta 2021Muere Justo Gallego, el albañil que dedicó 60 años de su vida a construir una catedral en Mejorada del Campo ) oli espanjalainen munkki, joka rakensi vuodesta 1961 omaa katedraalia Mejorada del Campoon, Madridin itsehallintoalueelle, Espanjaan. Nuorempana Justo Gallego liittyi trappistiluostariin, mutta joutui lähtemään sieltä vuonna 1961 sairastuttuaan tuberkuloosiin. Turhautuneena hän ryhtyi rakentamaan omaa katedraalia vanhemmiltaan perimälleen maalle. Katedraalin lopputulos ei koskaan ollut hänen mielessään ja suunnitelmat muuttuivat aikojen myötä tunteiden ja inspiraation mukaan. Hänen suurin inspiraation lähteensä oli Kristus. Hänellä ei ollut virallista rakennuslupaa Mejorada del Campon kaupungilta. Myöskään katolinen kirkko ei antanut hänelle tukeaan. Justo Gallegon mukaan rakennus on omistettu Neitsyt Marian Espanjassa ilmestymisen kunniaksi (Nuestra Señora del Pilar). Kupoli ulottuu 40 metrin korkeuteen. Hän rakensi katedraalinsa pääosin itse kuuden sisarenpojan ja satunnaisten vapaaehtoisten voimin. Tarvittaessa Gallego on omalla kustannuksellaan käyttänyt asiantuntijaa. Hän rahoittaa projektinsa vuokraamalla tai myymällä perimäänsä maatalousmaata, sekä saamillaan lahjoituksilla. Vuonna 2005 hän pääsi Coca-Colan energiajuomamainokseen ja sai rahan lisäksi kuuluisuutta koko Espanjan laajuisesti. Kansalaisilla on eriäviä mielipiteitä meneillään olevasta projektista. Toiset näkevät sen turistien kannalta mielenkiintoisena matkailunähtävyytenä, kun taas toisten mielestä viranomaiset eivät ole tehneet riittävästi estääkseen hirvityksen rakentamista. Suurin osa rakennusmateriaalista on kierrätettyä. Hän sai lahjoituksena materiaalia espanjalaisilta rakennusyrityksiltä, läheiseltä tiilitehtaalta ja myös vierailijoilta. Esimerkiksi pylväät on valettu vanhojen bensiinisäiliöiden avulla. Gallego Martínez asui katedraalissaan ja myös kuoli siellä. == Lähteet == == Aiheesta muualla == * "Catedral" Documentary by Aliocha and by Alessio Rigo de Righi * Citynoisen artikkeli Gallego Martínezista, sisältää paljon valokuvia * Le chantier de Dieu in GEO 360° (ARTE TV) * Ilmakuva (Google Maps) * Katedraalin sijainti kaupungin kartalla (Map 24) Luokka:Espanjalaiset henkilöt Luokka:Kristityt munkit Luokka:Vuonna 1925 syntyneet Luokka:Vuonna 2021 kuolleet
Brain Salad Surgery

Brain Salad Surgery on Emerson, Lake & Palmer -yhtyeen neljäs studioalbumi vuodelta 1973. Levy oli yhtyeen ensimmäinen, jonka julkaisi bändin oma Manticore Records -levy-yhtiö. Brain Salad Surgerya pidetään yleisesti yhtenä progressiivisen rockin tärkeimmistä albumeista. Albumin lyriikoista vastasi Greg Lake (Peter Sinfieldin avustuksella). Levyn alussa on kaksi klassisesta musiikista sovitettua teosta, "Jerusalem" ja "Toccata". Kolmas raita "Still... You Turn Me On" on Laken kirjoittama balladi ja neljäs humoristinen vauhdikas pianokappale "Benny the Bouncer". Loppuosa koostuu "Karn Evil 9" -teoksesta, jolla on pituutta miltei 30 minuuttia. Pituuden vuoksi alkuperäisessä vinyylipainoksessa kappaleen ensimmäinen osa jouduttiin jakamaan sekä A- että B-puolelle. Myös alkuperäisessä CD-painoksessa kappaleen osat on eroteltu toisistaan, mutta useissa myöhemmissä painoksissa se on yhdellä raidalla. == Kappaleet == # # # # # #* #* #* #* == Kokoonpano == * Keith Emerson – urut, piano, cembalo, haitari, syntetisaattorit, laulu * Greg Lake – laulu, basso, kitarat * Carl Palmer – rummut, lyömäsoittimet, syntetisaattorit == Muuta tietoa == * Levyn kansitaide on H. R. Gigerin suunnittelema. * Kappale Karn Evil 9 sisältää Keith Emersonin ainoan virallisen lauluesityksen ELP:n koko tuotannossa. Kappaleessa kuullut tietokone-äänet ovat hänen tekemiään. * Levyltä on tiettävästi yksi singlejulkaisu: Jerusalem / When the Apple Blossoms Bloom in the Windmills of Your Mind I'll Be Your Valentine. == Lähteet == *Emerson, Lake & Palmer -aiheiset nettisivut. Luokka:Emerson, Lake & Palmerin albumit Luokka:Vuoden 1973 albumit
Isidor Isaac Rabi

Isidor Isaac Rabi (29. heinäkuuta 1898 - 11\. tammikuuta 1988) oli yhdysvaltalainen fyysikko. Hän toimi New Yorkin Columbian yliopistossa vuodesta 1929 ja oli fysiikan professori vuodesta 1935. Vuonna 1944 hän sai Nobelin fysiikanpalkinnon kehittämästään molekyylisuihkumenetelmästä, jolla voidaan määrittää ytimien magneettisia momentteja. Rabi syntyi juutalaiseen perheeseen 1898 Rymanówin kaupungissa, joka kuului silloin Itävalta-Unkariin, nykyisin Puolaan. Perhe muutti seuraavana vuonna New Yorkiin, missä Rabi varttui Lower East Siden juutalaiskorttelissa ja Brooklynissa. Hän opiskeli ensin kemiaa Cornellin yliopistossa, mutta vaihtoi fysiikkaan ja Columbian yliopistoon, missä väitteli vuonna 1927.Isidor Isaac Rabi Encyclopedia Britannica Hän sai stipendejä ja vietti kaksi vuotta Euroopassa, missä työskenteli Sommerfeldin, Bohrin, Paulin, Sternin ja Heisenbergin kanssa. Yhdysvaltoihin palattuaan Rabi meni töihin Columbian yliopistoon, missä hänestä tuli myöhemmin fysiikan professori. Toisen maailmansodan aikana hän osallistui MIT:ssä tutkan ja atomipommin kehitykseen. MIT:ssä hänestä tuli säteilylaboratorion tutkimusjaoksen johtaja. Häntä pyydettiin Manhattan- projektin apulaisjohtajaksi, mutta hän kieltäytyi koska piti tutkankehitystyötä tärkeämpänä. Hän toimi Manhattan-projektissa kuitenkin usein konsulttina. Rabi meni naimisiin vuonna 1926 Helen Newmarkin kanssa ja sai kaksi tytärtä. Rabin tärkein tieteellinen saavutus on 1930-luvulla kehitetty menetelmä, jolla voidaan määrittää atomien, atomiytimien ja molekyylien magneettisia momentteja. Näillä mittauksilla saadut tarkat tiedot tekivät mahdollisiksi atomikellon, maserin ja laserin kehittämisen sekä lääketieteessä käytetyt magneettikuvaukset. == Lähteet == * ===Viitteet=== Luokka:Nobelin fysiikanpalkinnon saajat Luokka:Yhdysvaltalaiset fyysikot Luokka:Yhdysvaltalaiset professorit Luokka:Amerikanjuutalaiset Luokka:Vuonna 1898 syntyneet Luokka:Vuonna 1988 kuolleet
DCL

DCL voi tarkoittaa seuraavia: * Data control language, ohjelmointikieli * Digital Command Language, ohjelmointikieli * Devices for Connection of Luminaires, valaisinten kytkentästandardi, johon liittyy myös DCL- valaisinpistotulppa
Slovenian vaakuna

Slovenian vaakuna on Slovenian kansallistunnus lipun ja kansallislaulun ohella. Siinä on punaisella viivalla rajattu sininen kilpi, jossa on valkoinen Triglav-vuori. Aaltokuviot symboloivat Adrianmerta ja Slovenian jokia. Kolme kultaista tähteä on lähtöisin Celjen kreivien vaakunasta. Vaakuna on suunniteltu ja otettu käyttöön 1990-luvulla. == Aiemmat versiot == Kuva:Coat of Arms of the Socialist Republic of Slovenia.svg|Slovenian sosialistisen tasavallan vaakuna 1945–1991 ==Lähteet== *Slovenian tasavallan sivut Luokka:Valtioiden vaakunat Vaakuna
Brienpaimenkoira

Brienpaimenkoira () eli briardi () on ranskalainen koirarotu, jota käytettiin ensimmäisen maailmansodan aikana ns. lääkintäkoirana, eli sen tehtävä oli etsiä ruumiiden seasta haavoittuneet. Se kuuluu FCI:n roturyhmään 1. == Ulkonäkö == Brienpaimenkoira on voimakas, notkea ja hyvin sopusuhtainen koira, jonka liikkeet ovat eloisat ja vilkkaat. Briardin tulee olla pitempi kuin korkeutensa, eikä sen pää saa olla liian lyhyt suhteessa runkoon. Kuono-osa ja kallo-osa ovat yhtä pitkät. Silmien värin ja pigemantaation tulee olla mahdollisimman tummia, hampaat ovat saksipurennassa. Värejä on kolme: fawn, musta ja sininen, joista viimeksi mainittu on Suomessa harvinainen. Kustakin väreistä löytyy runsaasti eri sävyeroja. ==Luonne ja käyttäytyminen== Brienpaimenkoiran tulisi olla avoin ja käyttäytyä rauhallisesti kotioloissa, mutta vilkas ja temperamenttinen ulkona sekä työskennellessä. Briardin kouluttaminen ei ole helppoa, joten siihen tarvitaan pitkää pinnaa ja hyvää mielikuvitusta. Briard sopii oikeastaan vain huumorintajuiselle ihmiselle. Briardi on loistava vahtikoira reviirivaistonsa vuoksi. == Alkuperä == Rodun arvellaan polveutuvan mahdollisesti bergamonpaimenkoirasta, joka olisi levinnyt Rooman valtakunnan aikana läntiseen Eurooppaan. Toisaalta myös barbet saattaa olla vaikuttanut nykyisen brienpaimenkoiran syntyyn. Melko varmana pidetään sen sukulaisuutta serra de airesinpaimenkoiran, katalonianpaimenkoiran sekä polski owczarek nizinnyn kanssa.Gómez-Toldrà, Salvador. Suuri koirakirja 1. Tammi, Helsinki: 1991. Jo 700-luvulla suuresti briardia muistuttava koira on kuvattuna seinävaatteessa Kaarle Suuren vierellä ja Napoleonilla tiedetään myös olleen briardeja vahtikoirina. Se tunnettiin alun perin nimellä ranskanalankopaimenkoira (Chien de Berger français de Plaine). Vasta vuonna 1809 se mainitaan ensi kerran nimellä Chien de Brie teoksessa "Cours complet d’agriculture".Brienpaimenkoira/Briardi: Rotumääritelmä. Suomen Kennelliitto. Haettu 6.2.2019. Amerikkalaiset sotilaat ihastuivat rotuun komennuksellaan Euroopassa ja veivät briardeja mukanaan Yhdysvaltoihin, jonne perustettiin oma briardyhdistys vuonna 1927. Ranskan ensimmäinen briardiyhdistys perustettiin 1900-luvun alussa, Englantiin briardit tulivat vuonna 1968 ja Pohjoismaihin 1970-luvun alussa. Ensimmäiset briardit tuotiin Suomeen 1970-luvulla. Vuonna 1981 rodulle perustettiin oma yhdistys Suomeen, Suomen Briard ry. == Terveys == Brienpaimenkoira on hyvin terve rotu, perinnöllisistä sairauksista huonoin tilanne on lonkkaniveldysplasian suhteen. == Lähteet == *Suomen Briard ry:n kotisivut === Viitteet === == Aiheesta muualla == *Rotumääritelmä (Suomen Kennelliitto, pdf) Luokka:FCI 1 Lammas- ja karjakoirat (paitsi sveitsinpaimenkoirat) Luokka:Paimenkoirat Luokka:Ranskalaiset koirarodut
Emilio Gino Segrè

Emilio Gino Segrè (1. helmikuuta 1905 – 22. huhtikuuta 1989) oli italialaissyntyinen yhdysvaltalainen fyysikko. Hän sai Owen Chamberlainin kanssa vuonna 1959 Nobelin fysiikanpalkinnon antiprotonin löytämisestä. Segrè väitteli vuonna 1928 Enrico Fermin ohjauksessa. Juutalaisena hän pakeni fasisteja Yhdysvaltoihin ja työskenteli Kalifornian yliopiston Berkeleyn kampuksella säteilylaboratoriossa sekä Manhattan-projektissa ryhmäpäällikkönä.Yhdysvaltojen tiedeakatemia ==Lähteet== Luokka:Italialaiset fyysikot Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1905 syntyneet Luokka:Vuonna 1989 kuolleet Luokka:Amerikanjuutalaiset
William Petty (lääkäri)

William Petty (1623–1687) oli brittiläinen lääkäri, filosofi sekä talous- ja tilastotieteilijä. Hän loi käsitteen "poliittinen aritmetiikka" ja sovelsi sillä nimellä tutkimustuloksiaan taloustieteeseen. Hänen saman niminen jälkeläisensä toimi Ison-Britannian pääministerinä 1782–1783. ==Teokset== *Political Arithmetik, 1690 *The Economic Writings of Sir William Petty, toim. C. J. Hull, 1899 Luokka:Brittiläiset filosofit Luokka:Brittiläiset lääkärit Luokka:Brittiläiset taloustieteilijät Luokka:Vuonna 1623 syntyneet Luokka:Vuonna 1687 kuolleet
Ceskyterrieri

Ceskyterrieri () on tšekkiläinen koirarotu, jonka alkuperäinen nimi oli bohemianterrieri. Ceskyterrieri kuuluu FCI:n roturyhmään 3. == Ulkonäkö == Ceskyterrieri on matalaraajainen, pitkäkarvainen, hyvärakenteinen, lihaksikas ja suorakaiteen muotoinen terrieri, jolla on keskikokoiset ja riippuvat korvat. Ceskyterrierin turkki on helppohoitoinen, karvapeite kunnostetaan saksilla tarvittaessa, mutta kuono-osan tai raajojen alaosasta, rinnan alta tai vatsasta karvoja ei tarvitse leikata. == Luonne ja käyttäytyminen == Luonteeltaan ceskyterrieri on lapsiystävällinen ja helppo koulutettava. Se on myös tottelevainen, uskollinen, hyväntahtoinen, oppivainen ja kiltti koirarotu. Pienuudestaan ja rauhallisuudestaan huolimatta se on loistava leikkikaveri. Vaikka ceskyterrieri ei ole luonteeltaan aggressiivinen, se on silti hieman varautunut vieraita kohtaan. == Alkuperä == Rodun luoja oli kynologi ja geneetikko Frantisek Horak (1909–1996) Tšekin tasavallasta. Hän sai vuonna 1932 idean luoda uuden rodun, joka olisi paremmin sopiva metsästyskäyttöön. Ensimmäinen ceskyterrieri, Adam Lovu Zdar, syntyi 25\. joulukuuta 1949 skotlanninterrierinarttu–sealyhaminterrieriuros-yhdistelmästä. Cesky on suosittu niin kotimaassaan että ulkomailla. Vuonna 1956 rotu esiteltiin ensimmäisen kerran yleisölle. FCI rekisteröi rodun vuonna 1963. Ensimmäinen ceskyterrieri tuli Ruotsista Suomeen vuonna 1976, se oli narttu nimeltä Gamgi. Ensimmäinen pentue syntyi vuonna 1979. Ensimmäinen suomalainen rotukerho perustettiin vuonna 1987 yhdessä dandiedinmontinterrieriharrastajien kanssa. Yhteistyö ei kuitenkaan toiminut, ja kerho lopetti toimintansa kahden vuoden jälkeen. Samana vuonna, joulukuussa 1989, perustettiin uusi ceskyterrierikerho, Cesky-kerho ry. Ceskyterrieri kuuluu FCI:n roturyhmään 3. == Lähteet == *Cesky-kerho *Suomen kennelliitto: Ceskyterrieri === Viitteet === Luokka:Terrierit Luokka:FCI 3 Terrierit Luokka:Tšekkiläiset koirarodut
Thomas Campbell Eyton

Thomas Campbell Eyton (10. syyskuuta 1809 Eyton Hall, Shropshire – 25. lokakuuta 1880 Eyton Hall) oli englantilainen luonnontieteilijä. Eyton opiskeli Cambridgen yliopistossa yhdessä ystävänsä Charles Darwinin kanssa. 1855 hän rakennutti laajan luonnonhistoriallisen museon Eyton Halliin, jonka kokoelmat koostuivat pääasiassa hänen itsensä kotimaasta hankkimista ja kaukomailta saaduista ja hänen itsensä preparoimista linnuista ja eräistä muista selkärankaisista. 1858 hän painatti luettelon museon näytteistä. Kokoelma katosi hänen kuolemansa jälkeen, paitsi simpukkakokoelma, joka toimitettiin Shrewsburyn museoon. Teoksessa Osteologia Avium on runsas piirroskuvitus, joka on tehty hänen museonsa lintujen luurangoista. Eyton kuvaili ja nimesi lukuisia eläimiä, linnuista muun muassa pikkulapasotkan (Aythya affinis). Eyton oli jäsenenä Linnean Society ja Zoologial Society of London nimisissä yhdistyksissä. == Teoksia == * Osteologia avium. Williams & Norgate, Lontoo 1873–75. * Notes on Scent. Hobson, Wellington 1870. * Supplement to Osteologia avium. Wellington 1869. * A synopsis on the Anatidæ or Duck tribe. Hobson, Wellington 1869. * A history of the oyster and the oyster fisheries. van Voorst, Lontoo 1858. * A catalogue of the skeletons of birds in his possession. Lontoo 1858. * Osteologia avium. Hobson, Wellington 1858–67. * A catalogue of the species of birds in his possession. Hobson, Wellington 1856. * Some account of a dredging expedition on the Coast of the Isle of Man during the months of May, June, July and August 1852. Lontoo 1852. * The Herd book of Hereford Cattle. Lontoo 1846–53. * A lecture on artificial or condensed manures. Wellington 1843. * A monograph on the Anatidæ or Duck tribe. Lontoo 1838. * A history of the rarer British birds. Longmans, Rees, Orme, Brown, Green & Houlstons, Lontoo 1836. == Lähteet == * Darwin Country Luokka:Brittiläiset ornitologit Luokka:Vuonna 1809 syntyneet Luokka:Vuonna 1880 kuolleet
Clumberinspanieli

Clumberinspanieli () on brittiläinen koirarotu, joka kuuluu FCI:n roturyhmään 8\. == Alkuperä == Clumberinspanieli on jalostettu roduksi Englannin Nottinghamshiressa, The Dukeriesissa sijaitsevan Clumber Park -puiston alueella, mistä rotu on myös saanut nimensä. == Luonne == Clumberinspanieli on älykäs ja erittäin aktiivinen koirarotu. Se työskentelee äänettömästi ja sillä on tarkka hajuaisti. Clumberinspanieli on luonteeltaan pidättyväisempi kuin muut spanielirodut. Normaalisti sillä ei ole lainkaan taipumusta aggressiivisuuteen; se on ihmisystävällinen ja luotettava, mutta hieman syrjään vetääntyvä. == Ulkonäkö == Clumberinspanieli on raskasluustoinen, mutta tasapainoinen rotu. Sille ovat ominaisia neliömäinen ja jykevä pää sekä raskas kuono. Sen silmät ovat lempeät, kirkkaat, tumman meripihkan väriset ja hieman painuneet. Clumberinspanielin raajojen tulee olla voimakkaat, lihaksikkaat ja hyvin kehittyneet. Runko on pitkä ja raskas, rintakehä on syvä ja kylkiluut hyvin kaarevat. Häntä on vahva, matalalle kiinnittynyt ja hapsukas. Rodun erikoisuus on rullaava askellus (rolling gait), joka perustuu pitkään vartaloon ja lyhyisiin raajoihin. Pääväri on valkoinen, jossa voi olla sitruunankeltaisia tai oransseja merkkejä. Kuonon alue on täplikäs. == Lähteet == *Rotumääritelmä === Viitteet === Luokka:Englantilaiset koirarodut Luokka:FCI 8 Noutajat, ylösajavat koirat ja vesikoirat Luokka:Spanielit Luokka:Seulonnan keskeiset artikkelit
Antalyan maakunta

Antalyan maakunta () on yksi Turkin 81 maakunnasta. Se sijaitsee Välimeren rannalla Taurusvuorilla. Maakunnan väkiluvuksi arvioitiin 2 288 456 vuonna 2015, jolloin se oli Turkin viidenneksi väkirikkain maakunta. Maakunnan pääkaupunki on Antalya (1 068 099 as., 31.12.2014 arvio). Antalyan maakunta on Istanbulin ohella Turkin vilkkaimpia turistialueita. Jopa 30 prosenttia Turkin matkaajista lomailee Antalyassa. Antiikin Ksanthoksen kaupungin arkeologinen alue on Antalyan maakunnan nähtävyyksiä ja kuuluu maailmanperintökohteisiin. == Piirikunnat == Maakunta on jaettu 19 piirikuntaan. * Akseki * Aksu * Alanya * Demre * Döşemealtı * Elmalı * Finike * Gazipaşa * Gündoğmuş * İbradı * Kaş * Kemer * Kepez * Konyaaltı * Korkuteli * Kumluca * Manavgat * Muratpaşa * Serik ==Kuvia== Hıdırlık Tower 03.jpg|Hıdırlıkin torni ja rantaviivaa. Antalya - Hadrian's Gate.jpg|Keisari Hadrianusin portti. Yivli Minaret Mosque Antalya.jpg|Alaaddin Camii -moskeijan minareetti (myös: Yivli Minare Camii). Tekeli Mehmet Paşa Mosque 01.jpg| Tekeli Mehmet Paşa -moskeija. Alanyafromcastle.JPG|Alanyan rantaa, Alanyan piirikunta. Falezlerden Antalya Konyaaltı Plajına doğru bir görünüm.jpg|Konyaaltın uimarantaa. Turkey, Alanya, panorama view.JPG| Alanyan rantaa, Alanyan piirikunta. PataraMainStreet.jpg|Pataran pylväikköä antiikin ajalta, Kaşin piirikunta. ==Lähteet== ==Aiheesta muualla== *
Edward Witten

Edward Witten (s. 26. elokuuta 1951) on yhdysvaltalainen matemaatikko ja teoreettinen fyysikko sekä Institute for Advanced Studyn professori. Witten on yksi maailman johtavista supersäieteorian tutkijoista. Hänelle myönnettiin Fieldsin mitali saavutuksistaan teoreettisessa fysiikassa vuonna 1990. Witten esitteli Etelä-Kalifornian yliopistossa vuonna 1995 pidetyssä konferenssissa niin sanotun M-teorian. Monet nykyajan fyysikoista pitävät häntä todellisena Albert Einsteinin seuraajana. Time-lehti nosti hänet maailman sadan vaikutusvaltaisimman ihmisen listalle vuonna 2004. == Elämäkerta == Witten syntyi Baltimoressa Marylandin osavaltiossa. Hänen vanhempansa ovat Lorraine W. Witten ja Louis Witten, joka on painovoimaan ja yleiseen suhteellisuusteoriaan erikoistunut fyysikko. Witten luki historiaa ja suoritti kandidaattitutkintonsa Brandeisin yliopistossa vuonna 1971. Wittenistä piti tulla toimittaja, ja hänen artikkeleita julkaistiin The New Republicissa ja The Nationissa. Witten oli vähän aikaa mukana myös George McGovernin presidenttikampanjassa. Witten opiskeli yhden lukukauden Michiganin yliopistossa, mutta jätti opinnot siellä kesken ja jatkoi Princetonin yliopistossa soveltavan matematiikan opiskelua. Witten sai väitöstyönsä valmiiksi vuonna 1976. Hänen väitöskirjanohjaajansa oli Nobelin fysiikanpalkinnon saanut David Gross. == Lähteet == == Aiheesta muualla == * Witten Institute for Advanced Studyn sivuilla Luokka:Yhdysvaltalaiset matemaatikot Luokka:Yhdysvaltalaiset fyysikot Luokka:Fieldsin mitalistit Luokka:Ranskan tiedeakatemian jäsenet Luokka:Vuonna 1951 syntyneet Luokka:Elävät henkilöt
Dandiedinmontinterrieri

Dandiedinmontinterrieri () on ikivanha rotu, kotoisin Skotlannista läheltä Englannin rajaa, jossa muun muassa kiertelevät romanit käyttivät sitä pikkuriistan metsästykseen. Nykyään dandiedinmontinterrieriä käytetään vain seurakoirana. Se on maailman ainoa koirarotu, joka on nimetty romaanihahmon mukaan: Sir Walter Scottin vuonna 1814 ilmestyneessä romaanissa "Guy Mannering" on mies nimeltä Dandie Dinmont, joka omisti liudan näitä pippurin ja sinapin värisiä matalia terriereitä. == Alkuperä == Rotu saapui Suomeen vuonna 1963. Vaikka Englannista ja Ruotsista tuotiin Suomeen näitä terriereitä, rotu pysyi harvinaisuutena vuoteen 1980, jolloin nykyinen dandiedinmontinterrierin kasvatus aloitettiin. Vuosien varrella koiria on tuotu Ruotsista, Englannista, Hollannista, Saksasta, Unkarista ja Amerikasta. == Ulkonäkö == Dandiedinmontinterrieri on notkea matalajalkainen, pitkärunkoinen koira, jonka huomattavimmat rotupiirteet ovat suuri, runsastukkainen pää, tummat älykkäät silmät ja ainutlaatuinen kaartuva ylälinja. Värejä on kaksi, pippuri (harmaasta lähes mustaan) ja sinappi (vaalean hiekanvärisestä parkinruskeaan). Molemmilla värimuunnoksilla on lähes valkea päätupsu eli topknot sekä runkoa selvästi vaaleampi hapsutus raajoissa ja rungon alla. Raajat ovat lyhyet ja vankat, sillä ne on tarkoitettu kaivamiseen. Dandien karvaa ei saa koskaan ajella, ei edes silloin, vaikka koira ei näyttelyissä kävisikään, koska silloin karkean karvan kasvu heikkenee eikä turkista tule säänkestävää. == Luonne == Dandiedinmontinterrieri on itsenäinen, äärettömän ihmisrakas, päättäväinen, arvonsa tunteva ja erittäin älykäs. Ulkonäöstään huolimatta se ei ole mikään pehmolelu tai lasten leikkikalu. Se tulee yleensä hyvin toimeen muiden koirien kanssa. == Lähteet == *DDT ry === Viitteet === == Aiheesta muualla == *Rotumääritelmä (Suomen Kennelliitto, pdf) Luokka:FCI 3 Terrierit Luokka:Terrierit Luokka:Skotlantilaiset koirarodut
Malonihappo

Malonihappo on orgaaninen yhdiste (dikarboksyylihappo), joka on normaaliolosuhteissa olomuodoltaan kiinteää, valkoisia kiteitä. Sen kemiallinen kaava on C3H4O4 ja rakennekaava HOOCCH2COOH. Malonihaposta käytetään myös nimityksiä propaanidihappo, metaanidikarboksyylihappo, dikarboksimetaani ja karboksietikkahappo. Malonihapon suolat, esterit ja ionimuoto ovat malonaatteja. Malonihapon moolimassa on 104,1 g/mol, sulamispiste 135 °C (hajoaa), tiheys 1,6 g/cm3 ja CAS-numero 141-82-2. Malonihapon liukoisuus veteen (20 °C) on 7,3 g/100 ml. Malonihappo dekarboksyloituu kuumennettaessa eli hajoaa etikkahapoksi (C2H4O2) ja hiilidioksidiksi (CO2). Malonihappoa valmistetaan teollisesti tyypillisesti syanoetikkahapon hydrolyysillä tai malonaattiestereiden saippuoimisella. Muita tapoja ovat syklopentadieenin otsonolyysi, 1,3-propaanidiolin hapetus ja bioteknisesti maloninitriilistä nitrilaasientsyymin avulla.Peter Pollak & Gérard Romeder: Malonic Acid and Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 10.08.2013Harald Strittmatter, Stefan Hildbrand & Peter Pollak: Malonic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2007. Viitattu 10.08.2013 Malonihappoa ja sen estereitä käytetään orgaanisten aineiden synteeseissä. Sitä käytetään kalliimpien malonaattiestereiden sijasta eräissä synteeseissä. Tyypillinen reaktio on Knoevenagel-kondensaatio ja sitä seuraava dekarboksylaatio. Tätä reaktiota käytetään muun muassa kanelihapon, sinmetasiinin ja sinepaksadiilin synteesissä. Lisäksi malonihappoa voidaan käyttää dietyylimalonaatin synteesissä, alumiinin anodisoinnissa ja apuaineena liimoissa. Kohonneiden malonihappoarvojen lisäksi todetut kohonneet metyylimalonihappoarvot voivat tosin myös viitata usein huomiotta jätettyyn metaboliseen sairauteen, yhdistettyyn maloni- ja mettylimalonihappovirtsaisuuteen (CMAMMA). == Ympäristö- ja terveysvaikutukset == Ärsyttää silmiä, ihoa ja hengitysteitä. == Lähteet == * Pentti Mälkönen: Orgaaninen kemia, 9. p. Otava, 1995, ISBN 951-1-10574-4 * ===Viitteet=== == Aiheesta muualla == * *PubChem: Malonic acid *DrugBank: Malonic acid *KEGG: Malonic acid *ChemBlink: Malonic acid Luokka:Dikarboksyylihapot